# Drenov Grič

### Iz Wikipedije, proste enciklopedije

Drenov Grič
Zemljevid: | Drenov Grič
Nadmorska višina: | 291 m
Število prebivalcev: | 761
Poštna št./pošta: | 1360 Vrhnika
Občina: | Vrhnika
Pokrajina: | Notranjska
Statistična regija: | Osrednjeslovenska regija
Vir: SURS, popis prebivalstva 2002.

Drenov Grič je kraj na Ljubljanskem barju v občini Vrhnika; leži 15 kilometrov od Ljubljane, med Sinjo Gorico in Logom pri Brezovici, ob cesti od Ljubljane proti Vrhniki. Ima najnižjo nadmorsko višino v občini (291 m).

Vas se je v 20. stoletju razširila in zlasti v zadnjem času pridobila lastnosti spalnega naselja. Večina prebivalstva tako dnevno potuje na svoja delovna mesta bodisi na Vrhniki bodisi v Ljubljani, kljub temu pa kraj premore več obrtnih dejavnosti ter kmetovanje, ki je usmerjeno v pridelavo mesa in mleka, pa tudi konjerejo v turistične namene. Kraj ima trgovino, štirirazredno osnovno šolo, gasilski dom in rekreativne površine.

Državni popis iz leta 2002 je v kraju zabeležil 761 prebivalcev, izmed katerih so nekoliko večji delež predstavljale ženske.

## [uredi] Zgodovina

V preteklosti se je večina prebivalcev ukvarjala s kmetijstvom. Večji del njiv so imeli kot tudi še danes na barjanskih tleh. Na teh tleh uspevajo predvsem krompir, koruza, pesa in slabša trava. Ob glavni cesti v začetku leta 1800 ni bilo skoraj nobene hiše. Pri današnjem odcepu za Horjul je bila le gostilna s hlevom, ki je bila zaradi lege ob poti od Ljubljane do Trsta zelo obiskana. Leta 1909 so zgradili prvo osnovno šolo, ki je delovala ves čas, razen med drugo svetovno vojno, ko je pouk potekal v lokalnem gasilskem domu. V zaselku Boben so med iskanjem premoga naleteli na topli vrelec, a zaradi pomankanja interesa med okoliškim prebivalstvom vrtine niso nikoli izkoristili.

## [uredi] Zunanje povezave

- Krajevna skupnost Drenov Grič - Lesno Brdo
- Prostovoljno gasilsko društvo Drenov Grič - Lesno Brdo
- Športno društvo Dren

Vzpostavljeno iz »http://sl.wikipedia.org../../../d/r/e/Drenov_Gri%C4%8D_ced4.html«

Kategoriji: Naselja v Sloveniji | Naselja občine Vrhnika

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje